open-index/open-wikipedia-markdown huggingface dataset:
சுரின்சார் ஏரி

**சுரின்சார் ஏரி (Surinsar Lake)** ஜம்மு நகரத்திலிருந்து 42 கிலோ மீட்டர் தொலைவில் மலைகள் மற்றும் அடர்ந்த காடுகளால் சூழ அமைந்துள்ளது. இது புராண முக்கியத்துவமுடைய ஏரியாக உள்ளது. சுரின்சார் மற்றும் மான்சார் ஏரிகள், இரட்டை ஏரிகள் எனக் கருதப்படுகின்றன. மான்சார் ஏரி சுமார் 9 கிலோ மீட்டர் தொலைவில் அமைந்துள்ளது. *சுரின்சார் மன்சார் வனவிலங்கு சரணாலயம்* இந்த இரண்டு ஏரிகளுக்கு நடுவில் அமைந்துள்ளது.

இப்பகுதியில் ஏராளமான விலங்கினங்கள், தாவரங்கள் மற்றும் பறவைகள் உள்ளன. ஏரியின் நடுவில் சிறிய தீவு ஒன்று உள்ளது. இந்தத் தீவில் ஆயிரக்கணக்கான வெளவால்கள் உள்ளன. சில மத நம்பிக்கைகள் காரணமாக, இந்த ஏரியில் நீச்சல் மற்றும் படகு சவாரி செய்யப்படுவதில்லை.

## வரலாறு
இந்து புராணங்களின்படி, இந்த ஏரியின் தோற்றம் மகாபாரதத்தின் போர்வீரரான அர்ஜுனுடன் தொடர்புடையது. அர்ஜுன் மன்சாரின் தரையில்  புகழ்பெற்ற அம்பு ஒன்றினை விட்டதாகவும், அம்புபட்ட நிலத்திலிருந்து நீரூற்று வெளியேறி சுரின்சார் ஏரியாக மாறியதாகவும் நம்பப்படுகிறது. முன்பு, இது *சூரங் சார்* , என அழைக்கப்பட்டதாகவும் காலப்போக்கில் *சுரின்சார்* என மாறியது.

## குறிப்புகள்

## மேற்கோள்கள்

பகுப்பு:சம்மு காசுமீர் ஏரிகள்
பகுப்பு:Coordinates not on Wikidata
பகுப்பு:இந்திய ராம்சார் இடங்கள்
பத்ரகடவு அருவி

**பத்ரகடவு அருவி** *(Pathrakadavu waterfalls)* இந்தியாவின் கேரளாவிலுள்ள பாலக்காடு மாவட்டத்தில் இருக்கும் அமைதிப் பள்ளத்தாக்கு தேசியப் பூங்காவில் அமைந்திருக்கும் ஒரு அருவியாகும். இந்த சுற்றுலா இடம் பத்ரகடவிலுள்ள குருதிச்சால் பகுதியில்  அமைந்துள்ளது.

## நீர்மின் சக்தி திட்டமும் சர்ச்சைகளும்
இந்த அருவி அமைந்துள்ள ஆற்றில் ஒரு நீர்மின் சக்தி திட்ட முன்வைப்பு  இருந்தது. பல்வேறு சுற்றுச்சூழல் அமைப்புகள் மற்றும் செயற்பாட்டாளர்களால் ஆற்றில் நீர் மின் திட்டத்தை நிர்மாணிப்பது குறித்து பல போராட்டங்கள் நடந்தன. வனத்துறை கூட இந்த திட்டத்தை எதிர்த்தது.

## சுற்றுலாத் திட்டம்
தற்போது சுற்றுச்சூழலுக்கு தீங்கு விளைவிக்காத இயற்கையின் அழகைப் பாதுகாக்கின்ற ஒரு சுற்றுச்சூழல் சுற்றுலா திட்டத்தை அமைதிப்பள்ளத்தாக்கு தேசியப் பூங்காவில் செயல்படுத்த அரசாங்கம் முயற்சிக்கிறது.
 
## மேற்கோள்கள்

பகுப்பு:கேரளத்தில் சுற்றுலாத் துறை
பகுப்பு:பாலக்காடு மாவட்டத்திலுள்ள அருவிகள்
இந்திய வான்படை கல்விக்கழகம்

**இந்திய வான்படை அகாதமி** (**Indian Air Force Academy, Dundigal**) இந்தியாவின் தெலங்கானா மாநிலத்தின்  மெட்சல்-மல்கஜ்கிரி மாவட்டத்தில் உள்ள  துண்டிக்கல் எனுமிடத்தில் அமைந்துள்ளது. இது ஐதராபாத் நகரத்திலிருந்து 23 கி.மீ. தொலைவில் உள்ளது. இந்த வான்படை அகாதமி 1961-இல் நிறுவப்பட்டு, 1971-ஆம் ஆண்டு முதல் தன் பணியை துவக்கியது. இதன் வளாகம் 7050 ஏக்கர் நிலப்பரப்பில் உள்ளது.

இந்த வான் படை அகாதாமி, இந்திய வான்படையில் சேரும் பயிற்சி மாணவர்களுக்கு போர் வானூர்திகளை இயக்குதல், பராமரித்தல் மற்றும் வான் போக்குவரத்து கட்டுப்பாட்டு கருவிகளை இயக்கும் தொழில்நுட்ப பயிற்சிகளை வழங்குகிறது. மேலும் இந்தியக் கடற்படை அகாதமியின் பயிற்சி மாணவர்களுக்கு கடற்படை போர் வானூர்திகளை இயக்க பயிற்சி வழங்குகிறது.

## மேற்கோள்கள்

## வெளி இணைப்புகள்

*  இந்திய வான்படை அகாதமியின் இணையதளம்
*  How to Join Indian Air Force Academy, Dundigal
* Dundigul Air Force Academy at Global Security

பகுப்பு:இந்தியாவில் இராணுவப் பயிற்சிக் கழகங்கள்
பகுப்பு:இந்திய படைத்துறை
இந்திய வான்படை
கம்லா கோட்டை

**கம்லா கோட்டை** *(Kamlah Fort)* இந்தியாவின் இமாச்சலப்பிரதேச மாநிலத்திலுள்ள மண்டி நகருக்கு மேற்கில் இருக்கும் கம்லா கிராமத்தில் அமைந்திருக்கிறது.  17 ஆம் நூற்றாண்டைச் சேர்ந்த இக்கோட்டை மண்டியை ஆட்சி செய்த சூரச் சென் என்ற இராசாவால் கிட்டத்தட்ட 1625 ஆம் ஆண்டில்  கட்டப்பட்டிருக்கலாம்.  கம்லா கர் என்றும் இக்கோட்டையை அழைக்கிறார்கள். 

மண்டி இராச்சியம் அதன் பாதுகாப்பிற்கு கோட்டைகளை நம்பியிருந்தது. 1788 ஆம் ஆண்டு முதல் 1826 ஆம் ஆண்டு வரையிலான சூரச் சென் ஆட்சி முதல் ஈசுவரி சென் ஆட்சி வரை பயன்பாட்டிலிருந்த மண்டி மாநிலத்தின் புகழ்பெற்ற 360 கோட்டைகளில் மிகவும் பாதுகாப்பான ஒரு களஞ்சியமாக கம்லா கோட்டை புகழ் பெற்றிருந்தது.  மகாராசா ரஞ்சித் சிங் 1830 ஆம் ஆண்டில் இக்கோட்டையைத் தாக்கினார்.  1840 ஆம் ஆண்டில் கோட்டை  அழிக்கப்பட்டது. பின்னர் சில ஆண்டுகளுக்குப் பிறகு மீண்டும்  மண்டி நகர அரசர்களால்  புதுப்பிக்கப்பட்டது. 
## மேற்கோள்கள்

## மேலும் வாசிக்க

* 
பகுப்பு:இமாச்சலப் பிரதேசக் கோட்டைகள்
முதுகுடி மன்னர்கள்

**முதுகுடி மன்னர்கள்** சங்ககாலத்தில் முதுகுடிநாடு என்னும் பகுதியை ஆண்ட மன்னர்கள் ஆவர். பாண்டியன் நாட்டில் இருந்த நூறு உட்பிரிவுகளில் 'முதுகுடிநாடு' என்பதும் ஒன்று. தற்போதைய எட்டயபுரம் சுற்றுவட்டார பகுதி முதுகுடி நாடு என்று அழைக்கப்பட்டது. சங்ககாலத்தில் முதுகுடி என்றும் பாண்டியர் ஆட்சி காலத்தில் முன்குடி, முதுகுடி என்றும் நாயக்கர் ஆட்சிக் காலத்தில் எட்டயபுரம் என்றும், இளசை எனவும் மாறி உள்ளது. இந்த குழு நிலப்பகுதியின் தலைநகரமாக இளம்பூவனம் என்ற ஊர் இருந்துள்ளது.இது இன்றும் எட்டயபுரம் -கோயில்பட்டி சாலையில் ஒரு சிற்றூராக உள்ளது.

சங்கஇலக்கியத்தில் இந்தப் பகுதியை ஆண்ட மன்னர்கள் 'முதுகுடி மன்னர்கள்' என்றும் 'முதுகுடி மறவர்கள்' என்றும் புகழப்படுகின்றனர். மறவர் இனக் குழுவினரான அகதா என்னும் பிரிவினர்  இப்பகுதியை ஆண்ட தற்கான வரலாற்றுச் சாசனங்கள் உள்ளன.

## மேற்கோள்கள்

பகுப்பு:சங்ககால அரசர்கள்
பகுப்பு:பாண்டிய_நாடு-பிரிவுகள்
பகுப்பு:முக்குலத்தோர்
பகுப்பு:அகநாடுகள்
துண்டிக்கல்

**துண்டிக்கல்** (**Dundigal, **அதிகாரப்பூர்வமாக '''துண்டிக்கல் கந்திமைசம்மா என்று அழைப்பர்.  இந்நகரம்  இந்தியாவின் தெலுங்கானா மாநிலத்தில் மெட்சல்-மல்கஜ்கிரி மாவட்டத்தில் நகராட்சியுடன் கூடியுள்ளது. இது ஐதராபாத் நகரத்திலிருந்து 23 கி.மீ. தொலைவில் உள்ளது. இந்திய வான்படை அகாதமி துண்டிக்கல் நகரத்தில் உள்ளது.2011 ஆம் ஆண்டு இந்திய மக்கள் தொகை கணக்கெடுப்பின் படி, 65 சதுர கிலோ மீட்டர் பரப்பளவு கொண்ட துண்டிக்கல் நகராட்சியின் மொத்த மக்கள் தொகை 40,817 ஆகும்.

## வரலாறு
11 அக்டோபர் 2016 அன்று மெட்சல்-மல்கஜ்கிரி மாவட்டம் புதிதாக நிறுவப்படுவதற்கு முன்னர் துண்டிக்கல் நகரம் ரங்காரெட்டி மாவட்டத்தில் ஒரு நகரமாக இருந்தது.

## மேற்கோள்கள்

மெட்சல்-மல்கஜ்கிரி மாவட்டம்
பகுப்பு:தெலங்காணாவில் உள்ள ஊர்களும் நகரங்களும்
வடிவழகர்

**வடிவழகர்** அல்லது **மாதிரிகள்** (*Model*) என்பது வணிகரீதியாக ஒரு பொருளை காட்சி படுத்த அல்லது அதை விளம்பரப்படுத்த உதவியாக பணியாற்றுபவரின் பாத்திரத்தை வடிவழகர் (வடிவழகி) என்று அழைக்கப்படுகின்றது. இத்துறையில் பெண்களில் பங்கு மிகமுக்கியமானது அதே தருணம் ஆண்களும் மற்றும் சிறுவர்களும் இந்த பணியை செய்கின்றார்கள்.

வடிவழகு செய்தல் என்பது நடிப்பு அல்லது நடனம் போன்ற பிற வகையான பொது செயல்திறன்களிலிருந்து வேறுபட்டதாகக் கருதப்படுகிறது. ஒய்யாரம், கவர்ச்சி, உடற்பயிற்சி, நீச்சலுடை, கலை, உடல் பகுதி, விளம்பர மற்றும் வணிக மாதிரி போன்றவை இந்த வகைகளில் அடங்கும். ஆனால் புத்தகம், பத்திரிகை, திரைப்படம், செய்தித்தாள், இணையம் மற்றும் தொலைக்காட்சி உள்ளிட்ட பல்வேறு ஊடக வடிவங்களில் வடிவழகர் வகைகள் இடம் பெறுகின்றனர்.

இந்த மாதிரிகளை மையமாக வைத்து 2015 ஆம் ஆண்டில் சங்கர் இயக்கத்தில் ஐ என்ற திரைப்படம் வெளியானது. அதே போன்று சன் லைப் தொலைக்காட்சியில் 'சொப்பன சுந்தரி' என்ற நிகழ்ச்சியும் ஒளிபரப்பானது.

## வரலாறு
### ஆரம்ப ஆண்டுகளில்
14 ஆம் நூற்றாண்டில் ஐரோப்பாவில், ஆடைகள் மனித அளவில் தயாரிக்கப்படுவதற்கு முன்பு, மாதிரி பொம்மைகளால் (பெரும்பாலும் அரசர்களுக்கு) வாடிக்கையாளர்களுக்கு  வடிவத்தில் காட்டப்பட்டது.

## கலைச்சார் வடிவழகர்கள்
படைப்பாற்றல் செயல்பாட்டின் ஒரு பகுதியாக **கலைச்சார் வடிவழகர்கள்** எந்தவொரு காட்சி கலைக்கும் தோரணை கொடுக்கின்றன. கலைச்சார் வடிவழகர்கள் பெரும்பாலும் மனித உருவத்தை உள்ளடக்கிய ஒரு கலைப் படைப்புக்கான உள்ளெழுச்சி வழங்கும் தொழிலர்களாவர் . உருவம் வரைதல், உருவ ஓவியம், சிற்பம் மற்றும் ஒளிப்படம் எடுத்தல் ஆகியவையில் மாதிரிகளைப் பயன்படுத்தி உருவாக்கப்பட்ட கலையின் மிகவும் பொதுவான வகைகள், ஆனால் எந்த ஊடகமும் பயன்படுத்தப்படலாம். பெரும்பாலும் கலாசாலைகளுக்காக அல்லது ஒரு வடிவழகரின் செலவைப் பகிர்ந்து கொள்ள கூடிவரும் அனுபவமிக்க கலைஞர்களின் முறைசாரா குழுக்களால் பயன்படுத்தப்படுகின்றனர்.

## மேற்கோள்கள்

பகுப்பு:மாதிரியமைத்தல்
செல்லுலோஸ் அசிட்டேட்

**செல்லுலோஸ் அசிட்டேட்** (*Cellulose acetate*) என்பது ஒருவகை செயற்கை இழையாகும். இது 'இயற்கை உயிர்மம்’ என்று கூறப்படும் செல்லுலோஸிலிருந்து உருவாக்கப்படுகிறது. இதனை ‘அசிட்டேட் ரேயான்’ என்று அழைப்பதும் உண்டு. மென்மையான மரக்கூழுடன் குட்டை இழைப்பருத்தியையும் அத்துடன் அசெட்டிக் அமிலத்தையும் கலந்து வினைபுரியச் செய்வர். இதன்மூலம் செல்லுலோஸ் 'அசெட்டேட்’ எனும் புதிய சேர்மப்பொருள் கிடைக்கும். இதிலிருந்து செயற்கை இழை உருவாக்கப்படுகிறது. இவ்விதம் பெறப்பட்ட விளைபொருள் 'செலினேஸ் பட்டு' என அழைக்கப்படுகிறது. இந்த இழை நைலான் இழையைவிட வலுக் குறைந்ததாகும். இவ்விழையைக் கொண்டு ஆடை நெய்யப்படுகிறது. அதிலும் குறிப்பாக பெண்களுக்கான சேலைகள் அதிகம் நெய்யப் பயன்படுத்தப்படுகிறது. இது விலை மலிவானதாகும்.

அசிட்டேட் இழை ஆடைகள் பளபளப்பானவை. ஆனால், இவற்றை சலவைப் பெட்டி கொண்டு தேய்த்தால் இழை உருகி விடும். புகைபோன்றவை பட்டால் இதன் நிறம் மங்கிவிடும்.

செல்லுலோஸ் அசிட்டேட்டைக் கொண்டு சலவைப்பெட்டியின் மேல்கைப்பிடி, மூக்குக் கண்ணாடிச் சட்டம், பேனா போன்றவை செய்யப்படுகின்றன.

## குறிப்புகள்

பகுப்பு:செயற்கை இழைகள்
பகுப்பு:ஒளிப்படக்கலை வேதிப்பொருட்கள்
பகுப்பு:அசிட்டேட்டு எசுத்தர்கள்
ஜோராண்டா அருவி

**ஜோராண்டா அருவி (Joranda Falls)** (ଯୋରନ୍ଦା ପ୍ରପାତ୍) என்பது இந்திய மாநிலமான ஒடிசாவின் மயூர்பஞ்ச் மாவட்டத்தில் உள்ள சிமிலிபால் தேசிய பூங்காவின் மையப் பகுதியில் அமைந்துள்ளது. பரேஹிபனி அருவி ஜோராண்டா அருவிக்கு அருகில் அமைந்துள்ளது. இது இந்தியாவின் 19வது மிக உயரமான அருவியாகும்.

## அருவி
ஜோராண்டா அருவியானது  உயரமானது. நீரானது உயரமான குன்றின் இடையே துளி போல வெளியேறும்.

## மேலும் காண்க

* இந்தியாவில் நீர்வீழ்ச்சிகளின் பட்டியல்
* உயரத்தில் இந்தியாவில் நீர்வீழ்ச்சிகளின் பட்டியல்

## மேற்கோள்கள்

பகுப்பு:Coordinates on Wikidata
பகுப்பு:மயூர்பஞ்சு மாவட்டம்
பகுப்பு:ஒடிசா அருவிகள்
நீனை அருவி

**நீனை (Ninai)**() என்பது இந்திய மாநிலமான குசராத்தின் நர்மதா மாவட்டத்தின் தேடியாபடா வட்டத்தில் உள்ள அருவியாகும்.

## நிலவியல்
நீனை அருவியானது மாநில நெடுஞ்சாலை (குசராத்) 163க்கு அப்பால் அமைந்துள்ளது. இது தேடியாபடாவிலிருந்து சுமார் 35 கி.மீ. தொலைவிலும் சூரத்திலிருந்து 143 கி.மீ. தொலைவிலும் அமைந்துள்ளது. இதன் அருகில் உள்ள ரயில் நிலையம் பாருச்சில். நீனையிலிருந்து இந்த இரயில் நிலையம் 125 கி.மீ. தொலைவில் அமைந்துள்ளது. அருவியின் அருகிலுள்ள விமான நிலையமாகச் சூரத்து விமான நிலையம் உள்ளது.

## நீர்வீழ்ச்சிகள்
நீனை நீர்வீழ்ச்சியின் உயரம் 30 அடிக்கும் அதிகமாக உள்ளது.

## புவியியல் முக்கியத்துவம்
நீனை அருவியைச் சுற்றி மிக அழகான வனப்பகுதி உள்ளது. தேடிபயாபடா வனச்சரக காடுகள் சூழ சூல்பன்னேசுவர் வனவிலங்கு சரணாலயப் பகுதியில் இந்த அருவி அமைந்துள்ளது. .

## சுற்றுச்சூழல் சுற்றுலா திட்டம்
நர்மதா மாவட்ட நிர்வாகம் சர்தார் சரோவர் அணை மற்றும் அதைச் சுற்றியுள்ள பழங்குடிப் பகுதியைச் சுற்றுச்சூழல் சுற்றுலாவிற்கு ஏற்ற இடங்களாக ஊக்குவித்து வருகிறது. இந்தத் திட்டத்தில் நீனைமலை அருவிகளும் ஓர் பகுதியாக உள்ளன.

## மேலும் காண்க

* இந்தியாவில் நீர்வீழ்ச்சிகளின் பட்டியல்

## மேற்கோள்கள்

பகுப்பு:நர்மதா மாவட்டம்
பகுப்பு:Coordinates on Wikidata
தைமிடின் மோனோபாசுபேட்டு

**தைமிடின் மோனோபாசுபேட்டு** *(Thymidine monophosphate)* என்பது C10H14N2O8P1− என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். தைமிடிலிக் அமிலம், குறையாக்சிச தைமிடின் மோனோபாசுபேட்டு, குறையாக்சிச தைமிடிலிக் அமிலம், தைமிடின் ஒருபாசுபேட்டு என்ற பெயர்களாலும் இச்சேர்மம் அழைக்கப்படுகிறது. உட்கரு அமில மூலமான இச்சேர்மம் டி.என்.ஏ வில் ஓர் ஒருமமாக பயன்படுத்தப்படுகிறது. தைமிடின் என்ற நியூக்ளியோசைடைக் கொண்டுள்ள ஒரு பாசுபாரிக் அமில எசுத்தராகவும் இது கருதப்படுகிறது. பெண்டோசு சர்க்கரை குறையாக்சிச ரிபோசு என்ற பாசுபேட்டு குழு ஒன்றும் தைமின் என்ற உட்கருவமில அடிமூலக்கூறு ஒன்றும் சேர்ந்து குறையாக்சிச தைமிடின் மோனோபாசுபேட்டு சேர்மத்தை உருவாக்குகின்றன. பிற குறையாக்சிசரிபோ நியூக்ளியோடைடுகள் போல தைமிடின் மோனோபாசுபேட்டு பெரும்பாலும் அதன்பெயரில் குறையாக்சிச என்ற முன்னொட்டை பயன்பட்டுத்துவதில்லை. மாறாக "d" என்ற குறியீடு பயன்படுத்தப்படுகிறது.  
தோர்லாண்டின் விளக்கப்பட்ட மருத்துவ அகராதி  தைமிடினுக்கான பதிவில் இதன் பெயரிடல் மாறுபாடு குறித்த விளக்கத்தை வழங்குகிறது.  
 
ஒரு மாற்றீடாக கருதப்படும்போது இது தைமிடிலைல் என்ற முன்னொட்டு மூலம் அழைக்கப்படுகிறது. 

## மேலும் காண்க
* டி. என். ஏ.
* நியூக்ளியோசைட்
* கருக்காடிக்கூறு
* இரைபோ கருவமிலம்

## மேற்கோள்கள்

பகுப்பு:கருக்காடிக்கூறுகள்
பகுப்பு:பாசுபேட்டு எசுத்தர்கள்
துடுமா அருவி

**துடுமா அருவி (Duduma Waterfall)** இந்தியாவின் ஒடிசா மாநிலத்தின் கோராபுட் (ஒடிசா) மற்றும் ஆந்திரப் பிரதேசத்தின் விசாகப்பட்டினம் மாவட்ட எல்கையில் அமைந்துள்ளது.   

## நிலவியல்
குதிரைவால் வகை நீர்வீழ்ச்சியான துடுமா அருவி சுமார்  உயரமுடையது. இது மச்சகுண்ட் நதியில் அமைந்துள்ளது. இதில் இரண்டு துணை நீர்வீழ்ச்சிகள் உள்ளன. இவற்றில் ஒன்று ஒடிசா பகுதியிலும் மற்றொன்று ஆந்திரப் பிரதேச பகுதியிலும் அமைந்துள்ளது.  கோராபுட்டிலிருந்து 92 கிலோ மீட்டர் தொலைவிலும், விசாகப்பட்டினத்திலிருந்து 177 கி.மீ. தொலைவிலும் இது அமைந்துள்ளது.

## நீர் மின் திட்டம்
மச்சகுண்ட் (துடுமா) நீர்மின் திட்டம் துடுமா நீர்வீழ்ச்சிக்கு அருகில் அமைந்துள்ளது.  இது ஆந்திர அரசுக்கும் ஒடிசா அரசாங்கத்துக்கும் இடையிலான கூட்டு மின்திட்டமாகும். ஆறு அலகுகளைக் கொண்ட இந்த திட்டம் 120 மெகாவாட் மின் உற்பத்தித் திறன் கொண்டது.

## சுற்றுலா
மச்சகுண்ட் புனித யாத்திரை தலமாகும். இந்த நீர்வீழ்ச்சிக்கு அருகில் போண்டா, கடாபா மற்றும் பராஜா பழங்குடி இனத்தினர் வாழ்கின்றனர்.

## கேலரி

படிமம்:Duduma .jpg|
படிமம்:Road to Raniduduma waterfall Koraput odisha.jpg|
படிமம்:Raniduduma waterfall Koraput odisha.jpg|
படிமம்:Duduma Waterfalls.jpg|
படிமம்:Duduma Falls.jpg|
படிமம்:Side view Raniduduma waterfall Koraput odisha.jpg|
படிமம்:Raniduduma waterfall Koraput Odisha.jpg|


## மேலும் காண்க

* இந்தியாவில் நீர்வீழ்ச்சிகளின் பட்டியல்
* உயரத்தில் இந்தியாவில் நீர்வீழ்ச்சிகளின் பட்டியல்

## மேற்கோள்கள்

பகுப்பு:ஒடிசா அருவிகள்
பகுப்பு:ஆந்திரப் பிரதேச அருவிகள்
பகுப்பு:Coordinates on Wikidata
கிரித்குமார் மன்சுக்லால் ஆச்சார்யா

**கிரித்குமார் மன்சுக்லால் ஆச்சார்யா** *(Kiritkumar Mansukhlal Acharya)* என்பவர் ஓர் இந்திய  தோல் மருத்துவராவார்.  தொழுநோயை ஒழிப்பதற்கான சேவைகளுக்காக இவர் நன்கு அறியப்படுகிறார். மருத்துவம் மற்றும் சமூக சேவைத் துறைகளில் இவர் செய்த பங்களிப்புகளுக்காக,  2014 ஆம் ஆண்டு இந்திய அரசு  நான்காவது மிக உயர்ந்த குடிமக்கள் விருதான பத்மசிறீ விருதை இவருக்கு வழங்கிச் சிறப்பித்தது.

கிரித்குமார் மன்சுக்லால் ஆச்சார்யா பொதுவாக இவரது பிரபலமான பெயரான கே.எம். ஆச்சார்யா என்ற பெயரால் அதிகமாக அறியப்படுகிறார். இவர் மேற்கு இந்திய மாநிலமான குசராத்தில் உள்ள சவுராசுடிராவைச் சேர்ந்தவராவார். இவரது மருத்துவ வாழ்க்கை முக்கியமாக இயாம்நகரில் உள்ள எம். பி. சா மருத்துவக் கல்லூரியில் பேராசிரியராகவும்  தோல், பாலியல் பரவும் நோய்கள்  மற்றும் தொழுநோய் துறைகளின்  தலைவராகவும் கழிந்தது. 
பணியிலிருந்து ஓய்வு பெற்ற பிறகு கிரித்குமார் மகாத்மா காந்தி தொழுநோய் சங்கத்தை நடத்தி வருகிறார்.

## மேற்கோள்கள்

## புற இணைப்புகள்
*

பகுப்பு:வாழும் மக்கள்
பகுப்பு:பத்மசிறீ விருது பெற்ற மருத்துவத்துறையினர்
பகுப்பு:பத்மசிறீ விருது பெற்றவர்கள்
பகுப்பு:இந்திய மருத்துவர்கள்
அடைகாக்கும் பெட்டி

**அடைகாக்கும் பெட்டி** அல்லது **குஞ்சு பொரிப்புக் கருவி** என்பது முட்டைகளை செயற்கையாக குஞ்சுபொறிக்கும் கருவி ஆகும். கோழி, வாத்து போன்றவை முட்டையிட்டு அதன்மீது அமர்ந்து வெப்பமூட்டி குஞ்சு பொரிக்கின்றன. இது இயற்கையான குஞ்சு பொறிக்கும் முறையாகும். இக்கால அறிவியல் வளர்ச்சியின் பயனாக செயற்கை முறை குஞ்சு பொறிப்புக் கருவிகள் கண்டுபிடிக்கப்பட்டுள்ளன. அக்கருவியே 'அடைகாக்கும் கருவி' (இங்குபேட்டர்) என்பதாகும். இக்கருவி மூலம் கோழி, வாத்து, வான்கோழி, கிண்ணிக்கோழி, ஜப்பானியக் காடை ஆகியவற்றின் முட்டைகளிலிருந்து குஞ்சு பொறிக்கச் செய்யப்படுகிறது.

சாதாரணமாக ஒரு கோழியால் பன்னிரண்டு முட்டைகள் வரை அடைகாத்து வெப்பமூட்டிக் குஞ்சு பொறிக்க இயலும். ஆனால் அடை காக்கும் கருவி மூலம் நூற்றுக்கணக்கான முட்டைகளுக்கு வெப்பமூட்டிக் குஞ்சு பொறிக்கச் செய்ய முடியும். ஒரு கோழி 21 நாட்கள் அடைகாத்த பின்னரே முட்டையிலிருந்து குஞ்சு வரும், அடைகாக்கும் கருவியிலும் 21 நாட்களுக்குப் பிறகே குஞ்சுகள் வெளிப்படும். காரணம் அடைகாக்கும்போது கோழி எந்த அளவு வெப்பத்தை முட்டைகளுக்கு ஊட்டுகிறதோ அதே அளவு வெப்பத்தையே அடைகாக்கும் கருவி முட்டைகளுக்குச் செயற்கை முறையில் கொடுக்கின்றன.

அடைகாக்கும் கருவியில் பல அடுக்குத் தட்டுகள் உள்ளன. அவற்றின் முட்டைகளைப் பரப்பி கண்ணாடிக் கதவுகளால் மூடி விடுவர். போதிய வெளிச்சம் கண்ணாடிக் கதவுகள் மூலம் உட்செல்லும். இதில் இணைக்கப்பட்டுள்ள மின்கருவி முட்டை அடைகாக்க எவ்வளவு வெப்பம் தேவையோ அந்த அளவு வெப்பத்தை உட்செலுத்தும். இந்த வெப்ப நிலை 38.50 என்று கணக்கிட்டுள்ளார்கள். கையால் முட்டைகள் அவ்வப்போது திருப்பி வைக்கப்படும். போதிய அளவு காற்றோட்டமும் ஈரப்பதமும் உள்ளே இருக்குமாறு கவனித்துக் கொள்வார்கள். சரியாக 21 நாட்களுக்குப் பின்னர் முட்டைகளிலிருந்து குஞ்சுகள் வெளிவரும்.

ஒரே சமயத்தில் எண்ணற்ற முட்டைகளை அடைகாத்து குஞ்சுகள் பொறிப்பதற்கு அடை காக்கும் பெட்டி உதவுகிறது.

## குறிப்புகள்

பகுப்பு:முட்டைகள்
சாம் சுன் ஆறு

**சாம் சுன் ஆறு** (**Shum Chum River)**  ஆங்காங் மற்றும் சீனாவின் இடையில் இயற்கையாக அமைந்துள்ள எல்லை ஆகும். இந்த ஆறு சான் தாவு கோக் ஆறு மற்றும் சீனா டீப் விரிகுடா இணைந்து ஓடுகிறது இந்த ஆறு. 
வலது|thumb|தாய்நாடு சீனாவிற்கும் ஆங்காங்கிற்கும் இடையிலான எல்லை - சூலை 2005 இல் சென்சென், லோவு மாவட்டத்தில்.
thumb|சாம் சுன் ஆற்றின் கரையில் அமைந்துள்ள ஆங்காங்கின் யுங் லோங் மற்றும் சென்சென் நகரம்
இது 1898 ஆம் ஆண்டில் ஆங்காங் பிராந்தியத்தை விரிவாக்குவதற்காக சீனாவிடமிருந்து குத்தகைக்கு எடுத்து  புதிய கட்டுப்பாட்டகம் பகுதியை உருவாக்கியது. 

இது ஆறு யுன் லாேங் மாவட்டம், ஆங்காங்கின் வடக்கு மாவட்டம் மற்றும் குவாங்டாங்கின் சென்சென் நகரத்தை பிரிக்கிறது. இந்த ஆறும் சென்சென், வுடோங் மலையில் உற்பத்தி ஆகி அதன் துணை நதிகளில் பிங் யுவான் ஆறு, சேக் சியுங் ஆறு, சியுங் யூ ஆறு போன்ற பல துணை ஆறுகளுடன் பயணித்து சீனா டீப் விரிகுடா கடலில் கலக்கிறது.

## வெளி இணைப்புகள்

* சீன மொழியில் ஆங்காங்கின் நதிகள்
## மேற்கோள்கள்


பகுப்பு:ஹொங்கொங் வட மாவட்டம்
பகுப்பு:ஆங்காங்கில் உள்ள ஆறுகள்
நியூசிலாந்து நாடாளுமன்றம்

**நியூசிலாந்து நாடாளுமன்றம்** (*New Zealand Parliament*;   ) என்பது நியூசிலாந்தின் சட்டவாக்க அவை ஆகும். இது இது நியூசிலாந்து அரசரையும், நியூசிலாந்து பிரதிநிதிகள் அவையையும் கொண்டது. அரசர் பொதுவாகத் தனது ஆளுநரைப் பிரதிநிதியாகக் கொண்டு செயல்படுகிறார். 1951 இற்கு முன்னர், நியூசிலாந்தின் சட்டவாக்கப் பேரவையாக ஒரு மேலவையும் இருந்தது. நியூசிலாந்து நாடாளுமன்றம் 1854 இல் உருவாக்கப்பட்டது. உலகின் மிகவும் பழமையான இன்றும் தொடர்ந்தியங்கும் ஒரு சட்டவாக்க அவைகளில் ஒன்றாக இது விளங்குகிறது. 1865 முதல் நாடாளுமன்றம் நியூசிலாந்து தலைநகரம் வெலிங்டனில் இருந்து இயங்குகிறது.

நாடாளுமன்றத்தின் பிரதிநிதிகள் அவை பொதுவாக 120 நாடாளுமன்ற உறுப்பினர்களைக் கொண்டிருக்கும். ஆனாலும், சிலவேளைகளில் மேலதிக இடங்களும் ஒதுக்கப்படுகின்றன. 71 உறுப்பினர்கள் தொகுதிகளில் இருந்து நேரடியாகத் தேர்ந்தெடுக்கப்படுகின்றனர். ஏனையோர் கட்சி பெற்ற மொத்த வாக்குகளின் அடிப்படையில் கட்சிப் பட்டியல் உறுப்பினர்களில் இருந்து தேர்ந்தெடுக்கபப்டுகின்றனர். மாவோரி பழங்குடிகளின் பிரதிநிதிகள் 1867 முதல் நாடாளுமன்றத்தில் உறுப்புரிமை கொண்டுள்ளனர். 1893 இல் பெண்கள் வாக்களிக்கும் உரிமையைப் பெற்றனர். மூன்று ஆண்டுகளுக்கு முன்னரே நாடாளுமன்றம் கலைக்கப்படலாம் என்றாலும், பொதுவாக மூன்று ஆண்டுகளுக்கு ஒரு முறை நாடாளுமன்றம் கலைக்கப்பட்டு புதிய தேர்தல்கள் நடத்தப்படுகின்றன.

நாடாளுமன்றம் செயலாக்குநருடன் நெருக்கமாகத் தொடர்புடையது. நியூசிலாந்து அரசாங்கம் ஒரு பிரதமர் (அரசுத்தலைவர்) மற்றும் பிற அமைச்சர்களைக் கொண்டுள்ளது. பொறுப்பான அரசாங்கத்தின் கொள்கைக்கு இணங்க, இவர்கள் எப்போதும் பிரதிநிதிகள் அவையிலிருந்து தேர்ந்தெடுக்கப்படுகின்றனர். அதற்காக அவர்கள் பொறுப்புக் கூறப்படுவார்கள்.

சட்டவாக்க செயல்பாட்டில் மன்னரோ (தற்போது ஐக்கிய இராச்சியத்தின் மூன்றாம் சார்லசு மகாராசா) அல்லது அவரது பிரதிநிதியான ஆளுநரோ பங்கெடுக்க மாட்டார்கள். அரசரின் இசைவை வழங்குவது என்று அழைக்கப்படும் சபை நிறைவேற்றிய சட்ட முன்வரைவுக்கு அரசரின் ஒப்புதலைத் தருவது, சட்ட முன்வரைவு ஒரு சட்டமாக்கப்படுவதற்கு அவசியமானதாகும். புதிய நாடாளுமன்ற உறுப்பினர்கள் தங்கள் உறுப்புரிமையை ஏற்றுக் கொள்வதற்கு முன்னர் அரசரின் முடிவை ஏற்றுக் கொள்வதாக சத்தியப்பிரமாணம் செய்ய வேண்டும். இதனால் சட்ட முன்வரைவு தொடர்பான அரசரின் முடிவுக்கு நாடாளுமன்ற உறுப்பினர்கள் அரசரின் தங்கள் விசுவாசத்தை வெளிப்படுத்தி, அவரது முடிவை ஏற்றுக்கொள்ள வேண்டும். அதிகாரபூர்வ எதிர்ப்பு என்பது பாரம்பரியமாக அரசரின் மாட்சிமை விசுவாச எதிர்ப்பு என்று அழைக்கப்படுகிறது.

## உசாத்துணைகள்
### மேற்கோள்கள்

### மூலம்

* 
* 

## வெளி இணைப்புகள்
* New Zealand Parliament
* Introducing Parliament – A one-hour guide to how the New Zealand Parliament works
* Images from around Parliament Buildings
* Parliament Today
* Parliament at *Radio New Zealand*
* Digitised reports from selected volumes of the Appendix to the Journals of the House of Representatives

பகுப்பு:நியூசிலாந்து அரசியல்
பகுப்பு:நாடு வாரியாக நாடாளுமன்றங்கள்
கோனிகொப்பால்

**கோனிகொப்பால்** (Gonikoppal) என்பது இந்திய மாநிலமான கர்நாடகாவின் குடகு மாவட்டத்தில் உள்ள ஓர் நகரமாகும்.

## புள்ளிவிவரங்கள்
2001 மக்கள் தொகைக் கணக்கெடுப்பின்படி , இந்த ஊரின் மக்கள் தொகை 7251 ஆகும். ஆண்களில் 52%, பெண்கள் 48%. ஊரின் சராசரி கல்வியறிவு விகிதம் 78% ஆகும். இது தேசிய சராசரியான 59.5% ஐ விட அதிகமாகும்: ஆண் கல்வியறிவு 83%, பெண் கல்வியறிவு 73%. கோனிகோப்பலில், 13% மக்கள் 6 வயதிற்குட்பட்டவர்கள்.

கோனிகொப்பல் விராஜ்பேட்டை வட்டத்தில் உள்ளது. இது மைசூர் மாவட்டம் மற்றும் அண்டை மாநிலமான கேரளத்திற்கு அருகாமையில் இருப்பதால் குடகு மாவட்டத்தின் வணிக மையமாகவும் உள்ளது.

## சுற்றுலாத் தலங்கள்

* பட்சி பாதாளம் என்ற ஒரு மலைப்பாங்கானப் பகுதி குட்டா என்ற இடத்திற்கு அருகே உள்ளது. திருநெல்லி கோயிலிலிருந்து ஏழு கிலோமீட்டர் தூரத்தில் மலையேறலாம். மலையடிவாரத்தில் பல பறவை இனங்கள் கொண்ட ஒரு குகை உள்ளது.
* குட்டா அமைதியான சூழ்நிலைக்கு பெயர் பெற்றது. எனவே இங்கு ஏராளமான தங்கும் விடுதிகள் உள்ளன. காட்டில் உள்ள இருப்பு அருவி குட்டாவிலிருந்து சிறு தூரத்தில் அமைந்துள்ளது. குட்டாவிலிருந்து சாலை கபினி உப்பங்கழிகள் மற்றும் எச்டி கோட் வரை செல்கிறது.

thumb|கூர்க் பொதுப் பள்ளி, கோனிகொப்பல்

## மேலும் காண்க

* மடிக்கேரி
* விராசுப்பேட்டை
* பொன்னம்பேட்டை
* குட்டா
* சுந்திகொப்பா
* நாபோக்லு
* குசால்நகர்
* சோமவாரப்பேட்டை
* மங்களூர்

## மேற்கோள்கள்

## வெளி இணைப்புகள்

பகுப்பு:Coordinates on Wikidata
பகுப்பு:கருநாடக மாநிலத்திலுள்ள ஊர்களும் நகரங்களும்
சுந்திகொப்பா

**சுந்திகொப்பா** **(Suntikoppa**) என்பது இந்தியாவின் கர்நாடக மாநிலத்தின் குடகு மாவட்டத்தின் கிராமப் பஞ்சாயத்துகளில் ஒன்றாகும்.
[thumb|மைசூர் சாலையிலுள்ள [ஐயப்பன் ஆலயம்]]

## அமைவிடம்
சுந்திகொப்பாவின் புவியியல் ஒருங்கிணைப்புகள் 12 ° 28 '0 "வடக்கிலும், 75 ° 50' 0" கிழக்கிலும் அமைந்துள்ளது. இது மங்களூர் - மைசூர் - பெங்களூர் தேசிய நெடுஞ்சாலை எஸ் எச் 88 இல் மடிக்கேரி மற்றும் குசால்நகர் இடையே அமைந்துள்ளது

## மேலும் காண்க

* பைலகுப்பே
* காவேரி நிசர்கர்தாமா
* துபாரே யானைகள் முகாம்
* குசால்நகர்

பகுப்பு:கருநாடக மாநிலத்திலுள்ள ஊர்களும் நகரங்களும்
புரி கடற்கரை

**புரி கடற்கரை** (Puri Beach) அல்லது **தங்கக் கடற்கரை** என்பது இந்தியாவின் ஒடிசா மாநிலத்தில் பூரி நகரில் உள்ள கடற்கரையாகும். இது வங்காள விரிகுடாவின் கரையில் உள்ளது. இது சுற்றுலாத் தலமாகவும் இந்துக்களின் புனித இடமாகவும் அறியப்படுகிறது. இந்தியச் சுற்றுலா அமைச்சகம், ஒடிசா நகரம், கைவினைப்பொருட்கள் மேம்பாட்டு ஆணையம் மற்றும் கொல்கத்தாவின் கிழக்கு மண்டல கலாச்சார மையம் இணைந்து வருடம் தோறும் புரி கடற்கரை விழாவினை கொண்டாடுகிறது. சர்வதேச விருது பெற்ற உள்ளூர் மணல் கலைஞர் சுதர்சன் பட்நாயக்கின் மணல் சிற்ப காட்சிகளை இந்த கடற்கரையில் காணலாம். 
## நீலக்கொடி கடற்கரை
புரியில் உள்ள தங்கக் கடற்கரைக்கு டென்மார்க்கின் சுற்றுச்சூழல் கல்வி அறக்கட்டளை (FEE) 2020 அக்டோபர் 11 அன்று மதிப்புமிக்க நீலக்கொடி கடற்கரை என்ற அங்கீகாரம் வழங்கியது.

## போக்குவரத்து
புரி கடற்கரையானது புரி ரயில் நிலையம் மற்றும் கடற்கரையிலிருந்து 2&nbsp;கி.மீ. தொலைவில் அமைந்துள்ளது. இதன் அருகிலுள்ள விமான நிலையம் புவனேசுவரில் உள்ள  பிஜு பட்நாயக் பன்னாட்டு வானூர்தி நிலையம் ஆகும். இது 60 ஆகும்&nbsp;கி.மீ. தொலைவில் அமைந்துள்ளது. உள்ளூர் போக்குவரத்திற்குப் பேருந்துகள் மற்றும் வாடகை சொகுசு வாகனங்கள் கிடைக்கின்றன.

## புரி கடற்கரை காட்சிகள்

Image:Indian beach dream.jpg|புரி கடற்கரை
Image:Puri Beach Promenade 11021.jpg|புரி கடற்கரை
Image:Puri Beach.JPG|புரி கடற்கரை
image:Morning Puri Beach.JPG|கடற் அலைகள், புரி கடற்கரை
File:Rising sun and busy fishermen at Puri Beach.jpg|சூரிய உதயமும் மீனவர்களும்


## மேற்கோள்கள்

## வெளி இணைப்புகள்

* ஒரிசா அரசாங்க இணையதளத்தில் பூரி கடற்கரை
* நகர இணையதளத்தில் பூரியின் நிலப்பரப்பு
* பூரியில் உள்ள மீனவர்கள் கிராமத்தில் கடற்கரை
* ஒரிசாவில் பூரி கடற்கரை

பகுப்பு:இந்தியக் கடற்கரைகள்
பகுப்பு:புரி மாவட்டம்
பகுப்பு:நீலக்கொடி கடற்கரைகள்
குட்டா

**குட்டா** (Kutta) என்பது இந்தியாவின் கர்நாடக மாநிலத்தில் கோனிகொப்பாலுக்கு அருகிலுள்ள ஒரு சிறிய கிராமமாகும்.

## அமைவிடம்
குட்டா கேரள எல்லைக்கு அருகிலுள்ள மடிக்கேரி - மானந்தவாடி சாலையில் அமைந்துள்ளது.

## தேசியப் பூங்காக்கள்
குட்டா என்பது நாகர்ஹோல் தேசியப் பூங்காவின் நுழைவாயிலாகும். தொல்பேட்டி வனவிலங்கு சரணாலயமும் அருகிலேயே உள்ளது.

## அஞ்சல் அலுவலகம்
குட்டாவுக்கு ஒரு அலுவலம் அலுவலகம் உள்ளது. அஞ்சல் குறியீட்டு எண் 571250.

## சுற்றுலாத் தலங்கள்
thumb|குட்டாவுக்கு அருகிலுள்ள டாடா நிறுவனத்தின் தேயிலைத் தோட்டம்
thumb|ஊருக்கு அருகில் தண்ணீர் விளையாட்டு
குத்தாவிற்கு காவிரி ஆற்றைத் தவிர வேறு எந்த சுற்றுலா அம்சமும் இல்லை. ஆனால் இது குடகு மாவட்டத்தின் பல பிரபலமான சுற்றுலா தலங்களுக்கு மிக அருகில் உள்ளது.
&#x5B; *[[விக்கிப்பீடியா:சான்று தேவை|<span title="This claim needs references to reliable sources. (June 2020)">மேற்கோள் தேவை</span>]]* &#x5D;
குட்டா அருகே ஒரு மலைப்பாங்கான பட்சி பாதாளம்  என்ற இரு இடம் திருநெல்லி கோயிலிலிருந்து ஏழு கிலோமீட்டர் தூரத்தில் அமைந்துள்ளது. இங்கு மலையேறலாம் . மலையடிவாரத்தில் பல பறவை இனங்கள் கொண்ட ஒரு குகை உள்ளது. குட்டா அமைதியான சூழ்நிலைக்கு பெயர் பெற்றது. எனவே இங்கு ஏராளமான தங்கும் விடுதிகள் உள்ளன. காட்டில் உள்ள இருப்பு அருவி குட்டாவிலிருந்து சிறுது தூரத்தில் அமைந்துள்ளாது. குட்டாவிலிருந்து சாலை கபினி உப்பங்கழிகள் மற்றும் எச்டி கோட் வரை செல்கிறது.

## போக்குவரத்து
குட்டா பேருந்து நிலையம் கர்நாடக பேருந்துகள் மற்றும் கேரள பேருந்துகள் இரண்டிற்கும் ஒரு முனையமாகும்.

## மேற்கோள்கள்

பகுப்பு:Coordinates on Wikidata
பகுப்பு:கருநாடக மாநிலத்திலுள்ள ஊர்களும் நகரங்களும்
கௌரவத் தோற்றம்

**கௌரவத் தோற்றம்** அல்லது **சிறப்புத் தோற்றம் **  (Cameo appearance) என்பது நிகழ்த்து கலைகளில் நன்கு அறியப்பட்ட நபரின் சுருக்கமான தோற்றம் அல்லது குரல் பகுதியோ கௌரவத் தோற்றம் ஆகும். இதில் தோன்றும் பாத்திரங்கள் சிறியதாகவும் அவற்றில் பல பேசாதவையாகவும் பொதுவாக அவை சில சிறப்பு முக்கியத்துவங்களைக் கொண்ட ஒரு படைப்பில் தோன்றும். இந்த கௌரவத் தோற்றதில் பிரபலங்கள், திரைப்பட இயக்குநர்கள், அரசியல்வாதிகள், விளையாட்டு வீரர்கள் அல்லது இசைக்கலைஞர்கள் போன்றவர்கள் பொதுவாக தோன்றுவார்கள்.

## மேற்கோள்கள்

பகுப்பு:நடிப்பு
பகுப்பு:நிகழ்த்து கலை
பகுப்பு:தொலைக்காட்சி சொல்லியல்
பகுப்பு:திரைப்படம் மற்றும் காணொளி சொல்லியல்
ஜான்சிவாலா இலட்சுமண் ராவ்

**இலட்சுமண் ராவ் (Lakhsman Rao)** (1904-1959) இவர் ஜான்சியின் மன்னர் கங்காதர் ராவ் மற்றும் ராணி இலட்சுமிபாய் ஆகியோரின் வளர்ப்பு மகனான, தாமோதர் ராவின் மகனாவார்.

தனது முன்னோர்களின் நிலமான ஜான்சியின் நினைவாக ஜான்சிவாலா என்ற குடும்பப் பெயரைப் பயன்படுத்தத் தொடங்கினார். இவர் ஒரு துன்பகரமான வாழ்க்கை வாழ்ந்து, இந்தோரில் தட்டச்சு செய்பவராக பணியாற்றினார்.   1857 ஆம் ஆண்டு சிப்பாய்க் கிளர்ச்சியின் நூற்றாண்டு விழாவைக் கொண்டாடும் சுதந்திரப் போரில் பங்களித்த இவரது பாட்டி ராணி இலட்சுமிபாயின் நினைவாக 1957 மே 10 அன்று நடைபெற்ற விழாவில் உத்தரபிரதேச அரசு இவருக்கு  ஒரு பட்டயமும், பண விருதையும் வழங்கியது.   இவர் 1959 இல் இறந்தார். கிருஷண் ராவ் மற்றும் சந்திரகாந்த் ராவ் என்ற இரண்டு மகன்கள் இவருக்கு இருந்தனர். 

## மேற்கோள்கள்

பகுப்பு:மராத்தியர்கள்
பகுப்பு:1959 இறப்புகள்
பகுப்பு:1904 பிறப்புகள்
அனிசில் அசிட்டேட்டு

**அனிசில் அசிட்டேட்டு** *(Anisyl acetate)* என்பது C10H12O3 என்ற மூலக்கூற்று வாய்ப்பாட்டால்  விவரிக்கப்படும் அனிசில் ஆல்ககாலின் அசிட்டேட்டு எசுத்தராகும். 4-மெத்தாக்சிபென்சைல் அசிட்டேட்டு என்ற பெயராலும் இச்சேர்மம் அழைக்கப்படுகிறது. இயற்கையாகவே பல்வேறு பழங்கள் மற்றும் வெனிலா தாவர வகைகளில் காணப்படும் ஓர் இனிப்பூட்டும் வாசனைப் பொருளாகும்.  வெனிலா அல்லது பாதாம் மற்றும் செர்ரி அல்லது பிளம்  எனப் பல்வேறு விதமாக விவரிக்கப்படும் சுவைகளை   உருவாக்கும் ஒரு சுவையூட்டும் முகவராக அனிசில் அசிட்டேட்டு பயன்படுத்தப்படுகிறது.   

## மேற்கோள்கள்

பகுப்பு:எசுத்தர்கள்
பகுப்பு:அசிட்டேட்டு எசுத்தர்கள்
பகுப்பு:பென்சைல் சேர்மங்கள்
பகுப்பு:சுவைமணங்கள்
பகுப்பு:பீனால் ஈதர்கள்
பகுப்பு:4-மெத்தாக்சிபீனைல் சேர்மங்கள்
ஆங் காமி

**ஆங் காமி செர்ப்பா** (Ang Kami Sherpa) என்பவர் மூன்றாவது இந்திய எவரெசுட்டுப்  பயணக்குழுவில் உறுப்பினராக இருந்தவராவார். இந்தியகடற்படை அலுவலராக இருந்த மோகன் சிங் கோலி என்பவர்1965 ஆம் ஆண்டு இப்பயணக் குழுவின் தலைவராகவழி நடத்தினார். எவரெசுட்டு சிகரத்தை ஏறிய முதலாவது வெற்றிகரமான இந்தியக்குழுவினர் இவர்களேயாவர்.21 முக்கியபயண உறுப்பினர்களும் 50 செர்ப்பா இன மலைவாழ்மக்களும் இக்குழுவில் இருந்தனர். குழுவினரின்மலையேறும் ஆரம்ப முயற்சி  1965ஆம் ஆண்டின் ஏப்ரல்மாத இறுதியில் தொடங்கியது.மோசமான வானிலை காரணமாக  முகாமுக்குத் திரும்பிய இவர்கள் சிறந்த வானிலைக்காக மேலும் 2 வாரங்கள் காத்திருந்தனர்.1965 ஆம் ஆண்டு மே மாதம் 24 அன்று புவியியலாளரும் மலையேறியுமான சந்திரபிரகாசு வோராவுடன் ஆங்காமி எவரெசுட்டு சிகரத்தின் உச்சியை அடைந்தார். இச்சிகரத்தை அடைந்த உலகின் இருபதாவது நபர் என்ற சிறப்பும் மற்றும் இந்தியாவின் ஐந்தாவது நபர்என்ற சிறப்பும் ஆங்காமிக்குஉண்டு.

ஆங்காமி செர்ப்பாவின் சாதனையைப் பாராட்டும்விதமாக இந்திய அரசின் உயரிய விருதுகளான அர்ச்சுணா விருதும் பத்மசிறீ விருதும் வழங்கப்பட்டுள்ளன.

## மேற்கோள்கள்

பகுப்பு:பத்மசிறீ விருது பெற்றவர்கள்
பகுப்பு:1970 இறப்புகள்
பகுப்பு:எவரெஸ்ட் மலையேறியோர்
பகுப்பு:இந்திய மலையேற்ற வீரர்கள்
அபிரகம்

**அபிரகம்** (*Mica*) என்பது ஒருவகை கனிமம் ஆகும். இதை **மைக்கா** என்றும் **காக்காய்ப் பொன்** என்றும் அழைப்பார்கள். இது மினுமினுப்பாக இருக்கும். மண்ணுக்கடியிலிருந்து இது தோண்டி எடுக்கப்படுகிறது. இது ஒரு அலுமினியம் சிலிக்கேட்டு எனப்படும் சேர்மமாகும். உலகில் மைக்கா அதிக அளவில் கிடைக்குமிடங்களில் இந்தியாவும் ஒன்றாகும். பீகார் மாநிலத்தில் ஹசாரிபாக் என்னும் இடத்திலும் ஆந்திராவில் நெல்லூரிலும் அதிக அளவு மைக்கா படிகங்கள் காணப்படுகின்றன. அபிரகம் சிலவகைக் கற்களில் ஒன்றின் மீது ஒன்றாகப் பல அடுக்குகளாய்ப் படிந்திருக்கும். இவற்றை எளிதாகத் தகடுகளாகப் பிரித்தெடுக்க முடியும். தமிழ் நாட்டிலும் இது கிடைக்கிறது.

இதில் பல வகைகள் உண்டு. பல நிறங்களிலும் கிடைக்கின்றன. இதில் வெண்மை, கருமை, மஞ்சள், பச்சை, பழுப்பு என பல வண்ணங்கள் உண்டு, நிறத்திற்கும் தரத்திற்கும் தன்மைக்கேற்ப இவற்றிற்கு வெவ்வேறு பெயர்கள் உண்டு. ஒருவகை அபிரகம் கண்ணாடி போன்று வெண்மையாக இருக்கும். ஒளியை ஊடுருவவிடும். இதைக் கண்ணாடிக்குப் பதிலாகப் பயன்படுத்துவர். இதை ‘மஸ்கோபைட்டு’ என்று அழைப்பர். மற்றொரு வகை ஒளியைப் புகவிடாது. இது வெப்பிடோமைன் என்று அழைக்கப்படுகிறது. அபிரகம் சிக்கலான வேதியியல் பண்புடைய கனிமமாகும்.

இதை வெப்பம் தாக்குவதில்லை. இதனால் வெப்பம் மிகுதியாக இருக்கக்கூடிய தொழிற் சாலைப் பகுதிகளில் உள்ள கதவுகள், சன்னல்கள் அபிரகம் கொண்டு தயாரிக்கப்படுகின்றன. இது எளிதில் உடைவதில்லை.

அபிரகம் மின்சாரத்தைக் கடத்துவதில்லை. எனவே மின்சாதனப் பொருட்கள் செய்யப்பயன்படுகிறது. ஒளிபுகும் தன்மையும் வெப்பத்தைத் தாங்கும் தன்மையும் உள்ளதால் அடுப்புகளிலும் விளக்குகளிலும் அபிரகம் பயன்படுத்தப்படுகிறது. அலங்காரப் பொருள்களில் மினுமினுப்புக்காக மேல் பூச்சாக அபிரகம் பூசப்படுகிறது.

மினுமினுப்பான வர்ணங்கள் செய்யவும் பளப்பளப்பான காகிதங்கள் தயாரிக்கவும் அபிரகம் பயன்படுத்தப்படுகிறது. தாவரங்கள் நன்கு வளரத் தேவையான பொட்டாசியச் சத்து இதில் உள்ளதால் இரசாயன உரத் தயாரிப்பிலும் இது பயன்படுத்தப்படுகிறது.

## குறிப்புகள்

பகுப்பு:பைல்லோ சிலிக்கேட்டுகள்
சினைமுட்டைத் தேர்வு

**சினை முட்டைத்  தேர்வு** (Oocyte selection) என்பது வெளிச்சோதனை முறை கருக்கட்டலின் செயல்முறையில் ஒன்றாகும். அதிக அளவில் கருக்கட்டல் வெற்றியினை மேற்கொள்ள இது உதவுகிறது. கரு தேர்வு கருவுற்ற பின் நடைபெறுவதால், சினை முட்டைத் தேர்வு கருமுட்டைத் தேர்விற்கு முந்தியது.

## நுட்பங்கள்
இம்முறையில் குரோமோசோம்கள் மதிப்பிடப்படுகிறது. மெட்டா நிலை 2ல் தேர்ந்தெடுக்கப்பட்ட சினை முட்டை மெட்டா நிலை 1ல் பெறப்பட்ட சினைமுட்டைகளைவிட நல்ல பலன் தருகின்றன.

கருவின் புறத்தோற்றத்தின் அடிப்படையில் சினை முட்டையின் பண்பினை ஒளி அல்லது துருவப்படுத்தப்பட்ட ஒளி நுண்ணோக்கி மூலம் காணலாம். சமீபத்திய ஆய்வு வெளியீடுகளில் உருவவியல் அம்சங்களின் முன் கணிப்பு மதிப்பில் தெளிவான போக்கு இல்லை என்பதாகும்.  சோனா பெலிசிடாவில் மேற்கொள்ளப்பட்ட ஆய்வுகள் சில குறிப்பிட்ட தகவல்களைத் தருவதாக உள்ளன. 

துருவ உடல்களில் மேற்கொள்ளப்படும் மூலக்கூறு பகுப்பாய்வு, முன்கூட்டியே மரபணு பரிசோதனைகள் சில பயன்பாடுகளைக் கொண்டுள்ளன.

## மேற்கோள்கள்

பகுப்பு:இனப்பெருக்கம்
பகுப்பு:மகப்பேறியல்
பகுப்பு:கருவுறுதல்
மெகுதி பட்டினம்

**மெகுதி பட்டினம்** (Mehdipatnam) என்பது இந்தியாவின் ஐதராபாத்தின் தென்மேற்கு பகுதியில் அமைந்துள்ள ஒரு முக்கிய இடமாகும். நிசாமின் ஆட்சிக் காலத்தில் ஐதராபாத் இராச்சியத்தில் வாழ்ந்த அரசியல்வாதியும், அதிகாரத்துவமும் மற்றும் சிறந்த ஆளுமையுமாக இருந்த மெக்தி நவாஸ் ஜங் என்பவரின் பெயரிடப்பட்டது.  இது பஞ்சாரா ஹில்ஸ், அமீர்பேட்டை, பேகம்பேட்டை, குக்கட்பள்ளி, நம்பள்ளி, முசீராபாத் போன்ற முக்கிய புறநகர்ப் பகுதிகளிலிருந்து பி.வி. நரசிம்ம ராவ் அதிவேக நெடுஞ்சாலை வழியாக இராஜீவ் காந்தி பன்னாட்டு விமான நிலையத்துடன் இணைப்பை வழங்குகிறது. இது காச்சிபௌலி மற்றும் மாதாபூரின் தகவல் தொழில்நுட்ப நகரத்திலிருந்து 12 கி.மீ தூரத்தில் உள்ளது.

## வணிக பகுதி
கடந்த இரண்டு தசாப்தங்களில் இந்த நகரம் மகத்தான வளர்ச்சியைக் கண்டுள்ளது. இது பல புறநகர்ப் பகுதிகளுக்கு வணிகம் செய்யும் மையமாகும். இப்பகுதி எப்போதும் கூட்டத்தால் நிறைந்திருக்கும். 'ரயத்து பஜார்' என்ற ஒரு காய்கறி சந்தை இங்கே உள்ளது. இது புதிய காய்கறிகளை வாங்குவதற்கு நல்ல இடமாக அமைகிறது .

### தங்க சந்தை
இப்பகுதியின் மையத்தில் அமைந்துள்ள ஒகாஸ் வளாகத்தில் முஸ்தபா நகைக்கடை,  சிறீ கிருட்டிணா நகைக்கடை, டேனிஷ் நகைக்கடை போன்ற உள்ளூர் நகைகள் அமைந்துள்ளன.

### தெருவோர வியாபாரிகள்
இந்நகரத்தின் பரபரப்பான சாலைகளில், பொம்மைகள், உணவுகள், பள்ளி மற்றும் கல்லூரி பாடப்புத்தகங்கள் மற்றும் ஆடைகளை விற்கும் ஏராளமான தெரு விற்பனையாளர்களைக் காணலாம். தெருக்களில் வணிகம் கடைகளைப் போலவே வளர்ந்து வருகிறது.

### உணவு
இங்குள்ள பல உணவகங்கள் ஐதராபாத் உணவை வழங்குகின்றன. சப்வே, மெக்டொனால்டு, டொமினோஸ், கே எப் சி, கோலி வட பாவ் மற்றும் பிஸ்ஸா ஹட் போன்ற உணவு சங்கிலி கடைகள் சமீபத்தில் இங்கு அமைக்கப்பட்டன. சுவாதி சிற்றுண்டி உணவு விடுதி என்பது பழமையான ஒன்றாகும். இது உள்ளூர் மக்களுக்கு மிகவும் பிடித்தமான உணவு விடுதியாகும். பல துரித உணவு மற்றும் சிற்றுண்டி மையங்கள், தேநீர் கடைகள், ஐஸ்கிரீம் பார்லர்கள் ஆகியவையும் அமைந்துள்ளன.
## மேற்கோள்கள்

பகுப்பு:Coordinates on Wikidata
பகுப்பு:தெலங்காணாவில் உள்ள ஊர்களும் நகரங்களும்
பிரசுன் பானர்ஜி (பாடகர்)

பண்டிட் பிரசுன் **பானர்ஜி** ( Pandit Prasun Banerjee ) (15 ஆகத்து 1926- 22 மார்ச் 1997 ) இவர் பாட்டியாலா கரானாவைச் சேர்ந்த இந்துஸ்தானி இசைப் பாடகராவார்.

இவர் தனது இருபது வயதில் கல்லூரியை விட்டு வெளியேறி, முதலில் ஜாமினி கங்குலியிடமிருந்தும், பின்னர் ஞான பிரகாஷ் கோஷிடமிருந்தும் இசை பயிற்சி மேற்கொண்டார். இவர், அகில இந்திய வானொலியில் 'ஏ' தர கலைஞராக இருந்தார். 1957 ஆம் ஆண்டில் இவர் மீரா  என்பவரை மணந்தார். பின்னர் இவர்கள் இருவரும் படே குலாம் அலிகானின் சீடர்களாக மாறினர் . கொல்கத்தா இசைப்பள்ளியில் இந்துஸ்தானை இசையை கற்பித்த இவர் ஐடிசி விருது (1994) மற்றும் புவல்கா விருது (1995) ஆகியவற்றைப் பெற்றுள்ளார்.

பகுப்பு:1997 இறப்புகள்
பகுப்பு:1926 பிறப்புகள்
ஜுகல்பந்தி

ஜுகல்பந்தி (Jugalbandi) என்பது இந்திய பாரம்பரிய இசையில், குறிப்பாக இந்துஸ்தானி இசையில் ஓர் செயல்திறன் ஆகும். ஆனால் கருநாடக இசையிலும் இரண்டு தனி இசைக்கலைஞர்களின் பாடலும் இதில் இடம்பெறுகிறது.  ஜுகல்பந்தி என்ற சொல்லின் பொருள், "இரட்டையர்கள்". இரண்டு குரல் அல்லது கருவியாக இருக்கலாம்.

பெரும்பாலும், இசைக்கலைஞர்கள் வெவ்வேறு கருவிகளை வாசிப்பார்கள். எடுத்துக்காட்டாக, சித்தார் இசைக் கலைஞர் ரவிசங்கருக்கும், சரோத் கலைஞர் அலி அக்பர் கான் ஆகியோருக்கு இடையிலான பிரபலமான இணைப் பாடல்கள், 1940-களில் இருந்து இந்த வடிவமைப்பை வாசித்தன. மிகவும் அரிதாக, இசைக்கலைஞர்கள் (அல்லது குரலிசைக் கலைஞர்கள்) வெவ்வேறு மரபுகளைச் சேர்ந்தவர்களாக இருக்கலாம். எடுத்துக்காட்டாக, கருநாடக இசை மற்றும் இந்துஸ்தானி இசை). ஜுகல்பந்தியை வரையறுப்பது என்னவென்றால், இரண்டு தனிப்பாடல்களும் சமமான நிலையில் இருக்க வேண்டும். இரு இசைக்கலைஞர்களும் ஒரே தனிப்பாடலாளராகவோ அல்லது உடன் வந்தவர்களாகவோ இருந்துவிட்டால், ஒரு செயல்திறனை உண்மையிலேயே ஜுகல்பந்தி என்று கருத முடியும். ஜுகல்பந்தியில், இரு இசைக்கலைஞர்களும் முன்னணிக் கலைஞர்களாக செயல்படுகிறார்கள். மேலும் இரு கலைஞர்களிடையே ஒரு விளையாட்டுத்தனமான போட்டியும் நிலவுகிறது.

## இந்துஸ்தானி-கர்நாடக ஜுகல்பந்தி
இந்துஸ்தானி மற்றும் கருநாடக பாணிகளைச் சேர்ந்த ஜுகல்பந்தி என்பது ஒரு கைம்முரசு இணைக் கலைஞருடன் இந்துஸ்தானி கலைஞரையும், கர்நாடக கலைஞருடன் மிருதங்கக் கலைஞருடன் தம்புராயும் சேர்த்துக் கொள்ளும் ஒப்பீட்டளவில் பொதுவான வடிவமாக உருவாகியுள்ளது. ஒவ்வொரு மரபிலிருந்தும் முக்கியக் கலைஞர்கள் தங்கள் சொந்த பாணியில் ஒரு அமைப்பை முன்வைக்கிறார்கள். பின்னர் ஒன்றாக இணைந்து ஒரு பொதுவான பகுதியை முன்வைக்கிறார்கள். பொதுவான இசை பொதுவாக யமான்-கல்யாணி, பைரவி-சிந்துபைரவி, கீரவாணி போன்ற இரு மரபுகளுக்கும் பொதுவான ஒரு இராகத்தில் இருக்கும்.

## ஜஸ்ராங்கி
ஜஸ்ராங்கி என்பது ஜுகல்பந்தியின் மற்றொரு வடிவமாகும். ஜுகல்பந்தியின் இந்த புதிய வடிவத்தை கண்டுபிடித்தவர் என பண்டிட் ஜஸ்ராஜ் பாராட்டப்படுகிறார். ஜஸ்ராங்கி ஜுகல்பந்தியில் ஒரு ஆண் மற்றும் ஒரு பெண் பாடகர் ஒரே நேரத்தில் இரண்டு வெவ்வேறு ராகங்களை இரண்டு வெவ்வேறு அளவுகளில் பாடுவார்கள். இது இந்திய பாரம்பரிய இசையின் மூர்ச்சனா கொள்கையின் அடிப்படையில் அமைந்திருக்கும். இரண்டு பாடகர்களும் சட்ஜம்- மத்தியமம் மற்றும் சட்ஜம்-பஞ்சமம் என்ற பாவனைக்கு முக்கியத்துவம் கொடுக்கிறார்கள். பெண் குரலின் 'மா' குறிப்பு ஆண் குரலின் 'சா' ஆகவும், ஆண் குரலின் 'பா' என்பது பெண் குரலில் 'சா' என மாறும். பாடகர்கள் இருவரும் தங்கள் சொந்த களத்தில் பாடுவதால், இசையின் தரம் இழக்கப்படுவதில்லை. 

## மேற்கோள்கள்

பகுப்பு:இசை வகைகள்
இலூயிசு பிரவுன்

**இலூயிசு சாய் பிரவுன்** (Louise Joy Brown)(பிறப்பு: ஜூலை 25, 1978) என்பவர் இங்கிலாந்து நாட்டைச் சேர்ந்த ஆய்வுக் கூட கருத்தரித்தல் முறையில் பிறந்த முதல் மனிதர் ஆவார். இவரது பிறப்பு, பிரிட்டனில் முன்னோடியாக இருந்த நடைமுறையாகும்.  "20 ஆம் நூற்றாண்டின் மிகவும் குறிப்பிடத்தக்க மருத்துவ முன்னேற்றங்களில் ஒன்று" இந்த கருத்தரிப்பு முறை விவரிக்கப்படுகிறது.

## பிறப்பு மற்றும் ஆரம்ப வாழ்க்கை
இலூயிசு சாய் பிரவுன் லேன்கஷீரில் உள்ள  ஓல்ட்ஹாம் பொது மருத்துவமனையில்  பதிவாளர் ஜான் வெப்ஸ்டரின் திட்டமிட்ட அறுவைச் சிகிச்சை மகப்பேறு முறையின் மூலம் பிறந்தார். பிரவுனின் பிறப்பு எடையானது 2.608 கிலோவாகும். இவரது பெற்றோர்களான லெஸ்லி மற்றும் ஜான் பிரவுன் ஆகியோர் ஒன்பது ஆண்டுகளாக இயற்கையாகவே கருத்தரிக்க முயன்றனர். ஆனால் லெஸ்லியின் பெலோபியன் குழாய்களின் இருந்த அடைப்புகள் காரணமாக அவர் கருத்தரிக்க இயலாமல் சிக்கல்களை எதிர்கொண்டார்..

நவம்பர் 10, 1977 இல், லெஸ்லி பிரவுன் இந்த நடைமுறைக்கு உட்படுத்தப்பட்டார். பேட்ரிக் ஸ்டெப்டோ, ராபர்ட் எட்வர்ட்ஸ் மற்றும் ஜீன் பூர்டி ஆகியோரால் உருவாக்கப்பட்ட வெளிச் சோதனை முறை கருக்கட்டல் முறையில் கருவூட்டப்பட்டார். கருக்கட்டப்பட்ட கரு செல்கள் பிளவுபடுவதை முதலில் கண்டுபிடித்தார் பூர்டி.  இந்நுட்பத்திற்கா எட்வர்ட்சுக்கு 2010ஆம் ஆண்டில் மருத்துவத்திற்கான நோபல் பரிசு வழங்கப்பட்டது.  ஊடகங்கள் பிரவுனை "சோதனைக் குழாய் குழந்தை" என்று குறிப்பிட்டிருந்தாலும், இவரது கருக்கட்டல் உண்மையில் கண்ணாடி தட்டில் நடந்தது. இவரது தங்கை, நடாலி பிரவுனும் நான்கு ஆண்டுகளுக்குப் பிறகு ஐவிஎஃப் மூலம் கருத்தரிக்கப்பட்டார். மேலும் ஐவிஎஃப் கருத்தரித்த பிறகு உலகின் நாற்பதாவது குழந்தையாக ஆனார். மே 1999 இல், நடாலி இயற்கை முறையில் குழந்தை ஒன்றைப் பெற்றெடுத்தார்.

## தொழில் மற்றும் குடும்ப வாழ்க்கை
2004 ஆம் ஆண்டில், பிரவுன் இரவு விடுதியில் பணியாற்றிய வெஸ்லி முல்லிண்டரை மணந்தார். மருத்துவர் எட்வர்ட்ஸ் அவர்களும் இவர்களது திருமணத்தில் கலந்து கொண்டார். இவர்களின் முதல் மகன், இயற்கையான கருத்தரிப்பு முறையில் 2006ஆம் ஆண்டு டிசம்பர் 20ஆம் நாளன்று பிறந்தார்.

பிரவுனின் தந்தை 2006 இல் இறந்தார். இவரின் தாயார் 2012ஆம் ஆண்டு ஜூன் 6ல் பிரிஸ்டல் ராயல் இன்ஃபர்மரியில் 64 வயதில்<  பித்தப்பை நோய்த்தொற்றின் காரணமாக உயிரிழந்தார்.

## நெறிமுறை மற்றும் மத பிரச்சினைகள்
இந்த செயல்முறையானது சோதனைக்குரியது என்று பிரவுன்னுக்குத் தெரிந்திருந்தாலும், இதுவரை இந்நுட்பத்தின் மூலம் குழந்தை ஒன்று கூட பிறக்கவில்லை என மருத்துவர்கள் அவர்களிடம் சொல்லவில்லை. இது தகவலறிந்த சம்மதத்தில் பல கேள்விகளை எழுப்பியுள்ளது.

1978ஆம் ஆண்டில், பிரவுனின் பிறப்பு குறித்துக் கேட்கப்பட்டபோது வெனிஸின் தேசபக்தர் கார்டினல் அல்பினோ லூசியானி (பின்னர் போப் ஜான் பால் I), செயற்கை கருவூட்டல் பெண்களை "குழந்தை தொழிற்சாலைகளாக" பயன்படுத்த வழிவகுக்கும் சாத்தியம் குறித்துக் கவலை தெரிவித்தார். ஆனால் குழந்தையின் பெற்றோரைக் கண்டிக்க மறுத்துவிட்டார். அவர்கள்  குழந்தை ஒன்றைப் பெறுவதை விரும்புவதாகக் குறிப்பிட்டனர்.

## குறிப்புகள்

## வெளி இணைப்புகள்

* இலூயிசு பிரவுனின் பிபிசி சுயவிவரம் (ஜூலை 2003)

பகுப்பு:வாழும் மக்கள்
பகுப்பு:1978 பிறப்புகள்
உலக இளையோர் நாள் 2019

**உலக இளையோர் நாள் 2019** (World Youth Day 2019**)** 16வது உலக இளையோர் நாள் என்பது இளைஞரை மையமாகக் கொண்டு கத்தோலிக்க திருச்சபையால் பனாமா நகரில் 2019ஆம் ஆண்டு சனவரி மாதம் 22ஆம் நாள் முதல் 27ஆம் நாள் வரை ஏற்பாடு செய்யப்பட்ட சர்வதேச நிகழ்ச்சி ஆகும். இது முதல் முறையாக மத்திய அமெரிக்காவில் கொண்டாடப்பட்டது.

திருத்தந்தை பிரான்சிசு  உலக இளைஞர் தினம் 2016 கிராக்கொவ், போலந்து  கலந்து கொண்டு திருப்பலி நிறைவேற்றி  அடுத்த உலக இளையோர் நாள் பனாமாவில் நடைபெறும் என்று அறிவித்தார்.    
thumb|பங்கேற்பாளர்கள்
thumb|டோக்குமேன் பன்னாட்டு விமான நிலையத்தில் திருத்தந்தை பிரான்சின் வருகைக்காக காத்திருந்த பங்கேற்பாளர்கள்.

## மேற்கோள்கள்

பகுப்பு:திருத்தந்தை பிரான்சிசு
பகுப்பு:உலக இளையோர் நாள்
குணச்சித்திர நடிகர்

**குணச்சித்திர நடிகர்** (*character actor*) என்பது வழக்கத்திற்கு மாறான, சுவாரஸ்யமான அல்லது விசித்திரமான கதாபாத்திரங்களில் நடிக்கும் ஒரு துணை நடிகரை குறிக்கும். இவர்கள் ஒரு திரைப்படத்தில் தனித்துவமான மற்றும் முக்கியமான துணை வேடத்தில் நடிப்பார்கள். முதன்மைக் கதாப்பாத்திரங்களோடு ஒப்பிடுகையில் இவர்களுக்கு கதைக்களத்தில் முக்கியத்துவம் சற்று குறைவாகவே கொடுக்கப்படும்.  

ஆரம்பத்தில் கதாநாயகர்களாவோ அல்லது கதாநாயகிகளாவோ நடித்த நடிகர்கள் பிற்காலத்தில் குணச்சித்திர வேடங்களில் நடிக்கிறார்கள். அவர்கள் தங்களுக்கான சிறந்த வேடத்தை தேர்வு செய்து நடிப்பதால் பலர் வெற்றி பெற்றுள்ளார்கள்.

## மேற்கோள்களை

பகுப்பு:நடிப்பு
பகுப்பு:தொலைக்காட்சி சொல்லியல்
பகுப்பு:திரைப்படம் மற்றும் காணொளி சொல்லியல்
அனிந்தோ சாட்டர்ஜி

**பண்டிட் அனிந்தோ சாட்டர்ஜி** (Pt. Anindo Chatterjee) இவர் பருகாபாத் கரானா பள்ளியின் இந்திய கைம்முரசு இணைக் கலைஞர் ஆவார். ஒரு இசைக் குடும்பத்தில் பிறந்த இவர், ஞான பிரகாஷ் கோஷின் சீடராவார். தனது கைம்முரசிலிருந்து தெளிவான மெல்லிசைகளை வெளிக் கொணரும் திறனைப் பெற்ற இவர், உலகின் மிகச் சிறந்த கைம்முரசு நிபுணர்களில் ஒருவராக உருவெடுத்தார்.

காஜி விலாயத் கான் சாகப் நிறுவிய கைம்முரசுவின் பாரூகாபாத் கரானாவின் இயக்குநராக, இவர் தனது கருவிக்கு தொடர்ந்து புதிய வடிவம் கொடுத்து வருகிறார். தனி நிகழ்ச்சிகள் மற்றும் பதிவுகளுக்கு மேலதிகமாக, இவர் சித்தார் கலைஞர்களான நிகில் பானர்ஜி, இம்ராத் கான், புத்தாதித்யா முகர்ஜி, இரயிஸ் கான், பண்டிட் ரவி சங்கர், சாகித் பர்வேசு, பண்டிட் மணிலால் நாக், சரோத் வீரர்கள் புத்ததேவ் தாசு குப்தா மற்றும் அலி அக்பர் கான், உஸ்தாத் அம்ஜத் அலி கான், தேஜேந்திர நாராயண் மஜும்தர், புல்லாங்குழல் பண்டிட் ஹரிபிரசாத் சௌரசியா; சந்தூர் நிபுணர் பண்டிட் சிவ்குமார் சர்மா; மற்றும் பாடகர்கள் பண்டிட் மல்லிகார்ஜுன் மன்சூர் மற்றும் கங்குபாய் ஹங்கல் போன்றவர்களுடன் இணைந்து இசை நிகழ்ச்சிகளை வழங்கியுள்ளார்.

தனது மாமா பண்டிட் பிஸ்வநாத் சாட்டர்ஜியால் ஈர்க்கப்பட்ட இவர் தனது ஐந்து வயதில் கைம்முரசுவை இசைக்கத் தொடங்கினார். லக்னோ கரானாவின் உஸ்தாத் அஃபாக் உசேன் கானுடன் சில காலம் பயின்ற இவர், பண்டிட் ஞான பிரகாஷ் கோஷின் கீழ் படிப்பதற்கு முன்னேறினார்.அவருடன் மூன்று தசாப்தங்களாக படித்தார். 1970 இல் மதிப்புமிக்க குடியரசுத் தலைவர் விருதைப் பெற்ற இவர், 20 ஆண்டுகளுக்குப் பிறகு ஐக்கிய இராச்சியம் மற்றும் கனடாவின் இரு தரப்பு நாடாளுமன்றங்களின் தேர்ந்தெடுக்கப்பட்ட கீழவையின் நிகழ்ச்சியில் பங்கேற்ற முதல் கைம்முரசு கலைஞர் ஆனார். நவம்பர் 2010 இல் அமெரிக்காவின் குடியரசுத் தலைவர் பராக் ஒபாமா இந்தியாவுக்கு வந்தபோது இவர் குடியரசுத் தலைவர் இல்லத்தில் இசை நிகழ்ச்சியினை நிகழ்த்தினார். இவர், 2002 ஆம் ஆண்டிற்கான சங்கீத நாடக அகாதமி விருதைப் பெற்றுள்ளார்.

## மேலும் காண்க

* ஆனந்த கோபால் பந்தோபாத்யாய்
* குமார் போசு
* சுவபன் சௌத்ரி
* நயன் கோசு
* சாகீர் உசேன்

## மேற்கோள்கள்

## வெளி இணைப்புகள்

* Official site 

பகுப்பு:1953 பிறப்புகள்
பகுப்பு:தபேலா இசைக் கலைஞர்கள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:வாழும் மக்கள்
பகுப்பு:இந்துஸ்தானி இசைக்கருவிக் கலைஞர்கள்
ஒபெத் திருவிழா

**ஒப்பெத் திருவிழா**, (**Opet Festival**) **சிறந்த விருந்துத் திருவிழா** என்றும் அழைப்பர்புது எகிப்திய இராச்சிய காலத்தில் பண்டைய எகிப்தியர்கள்  ஆண்டுக்கு ஒரு முறை, நைல் நதியில் வெள்ளம் ஏற்படும் பருவகாலத்தின் போது தீபை (அல்-உக்சுர்) நகரத்தில் 24 நாட்களுக்கு கொண்டாடப்படும் திருவிழா ஆகும்.  அமூன்-மூத் கடவுளினரின் குழந்தைகளாகக் கருதப்படும் எகிப்திய மன்னர்கள் மற்றும் அவர்களது ஆன்மீக வாரிசுகளின் வளர்ச்சிக்காக ஒப்பெத் திருவிழா கொண்டாடப்பட்டது. எகிப்தின் பதினெட்டாம் வம்ச மன்னர் மூன்றாம் தூத்மோஸ் (கிமு 1479 - கிமு 1425) ஆட்சிக் காலத்தில் ஒப்பெத் திருவிழா கொண்டாடத் துவக்கப்பட்டது.

ஒப்பெத் திருவிழாவின் போது எகிப்தியக் கடவுளர்களான  அமூன், மூத் மற்றும் கோன்சு கடவுளர் சிலைகளை கர்னாக் கோயிலிருந்து, அல்-உக்சுர் கோயில் வரை படகு போன்ற பல்லக்குகளில் வைத்து ஊர்வலமாக அழைத்துச் செல்லப்படும் சடங்கு நிகழ்த்தப்படும். இத்திருவிழாவின் போது பார்வோனுக்கும், அமூன் கடவுள்களுக்கும் திருமணம் செய்யும் சடங்கு நடைபெறும். இத்திருமண விழாவின் முடிவில், பார்வோன்கள் புதிதாக பிறப்பதாகவும், கடவுளின் அருள் பார்வோன் மீது இறங்குவதாகவும் நம்பப்படுகிறது. .

## மேற்கோள்கள்
- Brier, B., Hobbs, H. (2008). Daily Life of the Ancient Egyptians. (2nd ed.). Connecticut: Greenwood Press. Retrieved from: 

## ஆதாரங்கள்
* Creasman, P. (2013). Archaeological Research in the Valley of the Kings and Ancient Thebes. In Wilkinson, H. *Wilkinson Egyptology Series.* 1(1st ed.) Arizona: University of Arizona Egyptian Expedition. Retrieved from: 
* Darnell, J. (2010). Opet Festival*.* In Willeke, W., Dieleman, J. *UCLA* *Encyclopedia of Egyptology* (1st ed.). Los Angeles. Retrieved from: 
* Encyclopaedia Britannica. (2014). *Opet – Egyptian Festival*. * *Encyclopaedia Britannica, inc. Accessed: 23/4/20. URL: 
* Escolano-Poveda, M. (2019). *Egypt’s Pharaohs welcomed summer with this fabulous festival.* 20/03/20. Retrieved from: 
* Fukaya, M. (2012). Oracular sessions and the Installations of Priests and Officials at the Opet Festival. *Socio-religious functions of three Theban festivals in the New Kingdom: The Festivals of Opet, the Valley, and the New Year.* 47(1st ed.) Retrieved from: 
* Mark, J. (2016). Karnak. *Ancient History Encyclopaedia.* Accessed: 22/4/20. URL: 

பகுப்பு:எகிப்திய நாகரிகம்
பகுப்பு:எகிப்தியப் பண்பாடு
முன்னணி நடிகர்

**முன்னணி நடிகர்** அல்லது **முன்னணி நடிகை** (Leading actor) என்பது திரைப்படங்கள், மேடை நாடகங்கள் மற்றும் தொலைக்காட்சி போன்றவற்றில் கதாநாயகன் வேடத்தில் நடிப்பவர்களைக் குறிக்கும்.  முன்னணி என்ற சொல் நபர் ஒருவர் தொடரில் மிகப்பெரிய பாத்திரத்தில் நடிப்பவரைக் குறிக்கலாம் அல்லது முன்னணி நடிகரையும் பொதுவாகக் குறிக்கலாம். 

இவர்களின் கதாபாத்திரம் துணை அல்லது குணசித்திர பாத்திரங்களிலும் முன்னிலை வகிக்கின்றன. சில நேரங்களில் ஒரு தொடரில் 2 முன்னணி கதாபாத்திரங்கள் தோன்றலாம். அதை துணை முன்னணி கதாபாத்திரம் என்று அழைக்கப்படும். முன்னணி கதாபாத்திரத்திற்கு ஒதுக்கப்பட்ட பிரிவுகளில், சில நேரங்களில் ஒரே செயல்திறன் கொண்ட இரண்டு நடிகர்களை சிறந்த நடிகர் அல்லது சிறந்த நடிகைக்காக பரிந்துரைக்கப்படுகிறார்கள். அதாவது   எடுத்துக்காட்டாக, 1935 ஆம் ஆண்டில் முயுட்டிணி ஆன் த பவுண்டி என்ற திரைப்படத்தில் நடித்ததற்காக கிளார்க் கேபிள், சார்ல்ஸ் லாக்டன் மற்றும் பிரான்செட் டோன் ஆகியோர் சிறந்த நடிகர் அகாடமி விருதுக்கு பரிந்துரைக்கப்பட்டனர்.

## மேற்கோள்களை

பகுப்பு:நடிப்பு
பகுப்பு:ஊடகத் தொழில்கள்
பகுப்பு:திரைப்படத் தயாரிப்பு தொழில்கள்
பகுப்பு:தொலைக்காட்சி சொல்லியல்
பகுப்பு:திரைப்படம் மற்றும் காணொளி சொல்லியல்
திரைப்பட நட்சத்திரம்

**திரைப்பட நட்சத்திரம்** (Movie star) என்பது ஒரு நடிகர் அல்லது நடிகை என்பவர்கள் திரைப்படங்களில் நடித்ததன் மூலம் அல்லது முன்னணி பாத்திரங்களுக்கு பிரபலமானது மூலம் 'திரைப்பட நட்சத்திரம்' என்று அழைக்கப்படுகின்றனர். இவர்களின் பெயர்கள் ஒரு திரைப்படத்தை சந்தைப்படுத்த அல்லது விளம்பரப்படுத்த பெரும்பாலும் உபயோகிக்கப் படுகின்றது. உதாரணமாக திரைப்பட சுவரொட்டிகள் மற்றும் திரைப்பட முன்னோட்டக்காட்சிககளில்.

## ஆரம்ப ஆண்டுகள்

ஊமைத் திரைப்படங்கள் காலத்தில் அவற்றில் தோன்றும் நடிகர்கள் மற்றும் நடிகைகளின் பெயர்கள் விளம்பரப்படுத்தப்படவில்லை, ஏனெனில் இது அதிக சம்பளத்திற்கான கோரிக்கைகளை ஏற்படுத்தும் என்று தயாரிப்பாளர்கள் அஞ்சினர்.  இருப்பினும், பார்வையாளர்களின் ஆர்வத்தை அதிகரிப்பதற்காக இந்த நோக்கம் கைவிடப்பட்டது.

1909 ஆம் ஆண்டில் நடிகைகளான 'புளோரன்ஸ் லாரன்ஸ்' மற்றும் மெரி பிக்ஃபோர்ட் ஆகியோர் பரவலாக அறியப்பட்டவர்கள் ஆனால் பொதுமக்களின் மத்தியில் அவர்களின் பெயர் அறியப்படவில்லை. ஏனெனில் நடிகை 'புளோரன்ஸ் லாரன்ஸ்' என்பவர் 'பையோகிராஃப் ஸ்டுடியோஸ்' தயாரித்த திரைப்படங்களில் பணிபுரிந்த காரணத்தால்  'சுயசரிதை பெண்' (பையோகிராஃப்  கேர்ள்) என்று அறியப்பட்டார். 1910 ஆம் ஆண்டில் 'இன்டிபென்டன்ட் மூவிங் பிக்சர்ஸ்' நிறுவனத்திற்கு மாறிய பிறகு தனது சொந்த பெயரான 'புளோரன்ஸ் லாரன்ஸ்' என்றே தோன்றத் தொடங்கினார்.

## இந்தியா
இந்தியத் திரைப்படத்துறையை பொறுத்தவரையில் தமிழ், தெலுங்கு, இந்தி, கன்னடம், மராத்தி போன்ற பல திரைப்படத்துறையில் பணி புரியும் நட்சத்திரங்கள் அவர்களின் மாநிலங்கள் வாரியாக பிரபலமாக இருப்பார்கள். அதையும் தாண்டி இரசினிகாந்து, கமல்ஹாசன், அமிதாப் பச்சன், ஐஸ்வர்யா ராய் போன்ற சிலர் இந்தியா நாட்டை தாண்டியும் ஆசியா மற்றும் ஐரோப்பா நாடுகளிலும் பிரபலமாக உள்ளார்கள். நடிகர் இரசினிகாந்து நடித்த முத்து போன்ற திரைப்படங்கள் ஜப்பான் நாட்டில் வெளியாகி 1.6 மில்லியன் வசூல் செய்தது என்பது குறிப்பிடத்தக்கது.

## மேற்கோள்களை

பகுப்பு:நடிப்பு
பகுப்பு:திரைப்படம் மற்றும் காணொளி சொல்லியல்
துணை நடிகர்

**துணை நடிகர்** என்பது ஒரு நடிகர் தொலைக்காட்சியில் அல்லது திரைப்படத்தில் முன்னணி நடிகர்களுக்கு கீழே ஒரு கதாபாத்திரத்தில் நடிப்பவர்கள். இவர்களின் கதாபாத்திரம் வெற்றி பெற்று அங்கீகரிக்கும் வகையில், தொடர்கள் மற்றும் திரைப்படத் தொழில்கள் சிறந்த துணை நடிகர்கள் மற்றும் நடிகைகளுக்கு சிறந்த துணை நடிகருக்கான பிலிம்பேர் விருது, போன்ற தனி விருதுகள் வழங்குகின்றன.

இவர்களின் கதாபாத்திரம் சிறிய கதாபாத்திரம் முதல் பெரிய கதாபாத்திரம் வரை இருக்கும். இவர்கள் பெரும்பாலும் நண்பர்கள் அல்லது காதலுக்கு உதவி செய்பவர்கள், உறவினர்கள் அல்லது எதிர்மறை கதாபாத்திரம் போன்றே சித்தரிக்கப்படுகின்றது. 

## மேற்கோள்கள்

## வெளி இணைப்புகள்
*

பகுப்பு:நடிப்பு
பகுப்பு:திரைப்படம் மற்றும் காணொளி சொல்லியல்
லீலா சுமந்த் மூல்கோகர்

**லீலா சுமந்த் மூல்கோகர்** *(Leela Sumant Moolgaokar)* இந்தியாவைச் சேர்ந்த ஒரு சமூக சேவகர் ஆவார். 1916 ஆம் ஆண்டு அக்டோபர் மாதம் 10 ஆம் நாள் பிறந்தார். இந்தியாவில் தன்னார்வ இரத்தமாற்ற சேவைக்கு முன்னோடியாக இவர் அறியப்பட்டார். இவரின் கணவர் சுமந்த் மூல்கோகர்  டாடா மோட்டார் நிறுவனத்தின்  தலைவராகவும் டாடா எஃகு நிறுவனத்தின் துணைத் தலைவராகவும் இருந்தார்.

மும்பையின் செயின்ட் சியார்ச்சு மருத்துவமனையில் லீலா கதிர்வீச்சுப் படவரைவாளராக தனது வாழ்க்கையைத் தொடங்கினார். 1965 ஆம் ஆண்டில், டாடா மோட்டார் நிறுவன கிரகனி சமூக நலச் சங்கத்தை தொடங்கினார். இச்சங்கம் நிறுவன ஊழியர்களின் வீட்டில் பெண்களுக்கு வேலைவாய்ப்பை  உருவாக்கும் திட்டங்களை உருவாக்கியது..

லீலாவின் சேவைகளைப் பாராட்டும் விதமாக 1963 ஆம் ஆண்டு  இந்தியாவின் நான்காவது மிக உயர்ந்த குடிமக்கள் விருதான பத்மசிறீ விருது வழங்கி சிறப்பிக்கப்பட்டது. இவர் 1975-76 ஆம் ஆண்டு காலத்தில்  பம்பாயின் மாநகரத் தலைவராகவும் இருந்தார்.

லீலா சுமந்த் மூல்கோகர் 1992 ஆம் ஆண்டு மே மாதம் 20 ஆம் நாள் காலமானார். 
## மேற்கோள்கள்

பகுப்பு:1916 பிறப்புகள்
பகுப்பு:1992 இறப்புகள்
பகுப்பு:பத்மசிறீ விருது பெற்ற சமூகப்பணியாளர்கள்
பகுப்பு:பத்மசிறீ விருது பெற்றவர்கள்
பகுப்பு:சமூக சேவகர்கள்
பகுப்பு:மராத்தியர்கள்